รัฐบาลไทย-ข่าวทำเนียบรัฐบาล-นายกรัฐมนตรีขอบคุณทุกประเทศ และเจ้าหน้าที่ที่ช่วยนักฟุตบอลทีมหมูป่า เตรียมมอบใบประกาศให้ทุกคน พร้อมสั่งการให้หน่วยงานที่เกี่ยวข้องเข้มงวดเรื่องความปลอดภัย
วันอังคารที่ 10 กรกฎาคม 2561
นายกรัฐมนตรีขอบคุณทุกประเทศ และเจ้าหน้าที่ที่ช่วยนักฟุตบอลทีมหมูป่า เตรียมมอบใบประกาศให้ทุกคน พร้อมสั่งการให้หน่วยงานที่เกี่ยวข้องเข้มงวดเรื่องความปลอดภัย
นายกรัฐมนตรีขอบคุณทุกประเทศ และเจ้าหน้าที่ที่ช่วยนักฟุตบอลทีมหมูป่า เตรียมมอบใบประกาศให้ทุกคน พร้อมสั่งการให้หน่วยงานที่เกี่ยวข้องเข้มงวดเรื่องความปลอดภัย
วันนี้ (10 กรกฎาคม 2561) เวลา 15.05 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงการให้ความช่วยเหลือนักฟุตบอลทีมหมูป่าอะคาเดมีจากต่างชาติว่า ที่ผ่านมามีการถอดบทเรียนอย่างต่อเนื่อง โดยมีการแลกเปลี่ยนประสบการณ์ ความคิดเห็น แนวทางปฎิบัติที่เหมาะสมมาปรับปรุงเพื่อให้สอดคล้องกับสถานการณ์จริง ทั้งนี้ ถ้ําในประเทศไทยแตกต่างจากต่างประเทศพอสมควร โดยเฉพาะถ้ําหลวงที่เป็นทางน้ํา มีน้ําที่ไหลลงมาจากข้างบน ดังนั้น เหตุการณ์ที่เกิดขึ้นครั้งนี้ ทุกคนจึงเรียนรู้ไปด้วยกัน ต่างชาติเองก็ไม่เคยเห็นถ้ําในลักษณะนี้ อย่างไรก็ตาม ต่างชาติได้ชื่นชมว่านักดําน้ําไทยและหน่วยซีล มีประสิทธิภาพ เก่ง มีความเข้มแข็ง ไม่จําเป็นต้องมาวิจารณ์กันว่า ใครพบทีมหมูป่าฯ ก่อนกัน เพราะถือเป็นการทํางานร่วมกัน เมื่อเจอก็ถือว่าเจอด้วยกัน ไม่ใช่ว่าใครเก่งกว่าใคร เพราะต่างชาติเองก็ยอมรับในฝีมือของเรา
สําหรับแนวทางการฟื้นฟูพัฒนาถ้ําหลวงเป็นสถานที่ท่องเที่ยวนั้น นายกรัฐมนตรีกล่าวว่า จําเป็นต้องทําให้เกิดความปลอดภัย เพื่อที่วันหน้าจะได้พัฒนาเป็นสถานที่ท่องเที่ยวที่มีชื่อเสียง โดยต้องหามาตรการป้องกันการเข้าออก ไม่ควรเข้าไปในฤดูน้ํา อีกทั้งยังต้องมีมาตรการอื่น ๆ เหมือนกับต่างประเทศ เช่น ระบบไฟฟ้า ระบบแจ้งเตือน บันได ป้ายแจ้งเตือน เป็นต้น ซึ่งเชื่อว่าสถานที่แห่งนี้จะเป็นสถานที่ท่องเที่ยวที่มีชื่อเสียงในอนาคต และได้ย้ําไปยังหน่วยงานในพื้นที่ ไม่ว่าจะเป็นองค์กรปกครองส่วนท้องถิ่น กระทรวงทรัพยากรธรรมชาติและสิ่งแวดล้อม ให้หามาตรการที่เหมาะสม เพื่อรองรับการท่องเที่ยวในอนาคต
ทั้งนี้ เรื่องถ้ําหลวง ตอนนี้ยังมีมาตรการห้ามไม่ให้เข้า เพราะต้องสํารวจทางเข้า - ทางออก ดูว่าตรงไหนปลอดภัย ไม่ปลอดภัย ในเรื่องเวลาเปิดถ้ํา ปิดถ้ํา ก็ต้องดูด้วย เจ้าหน้าที่ก็ต้องไปอยู่ประจําในช่วงระยะเวลา ที่อันตราย เพราะแค่ติดป้ายอย่างเดียวคงไม่ได้ ถ้าหันป้ายกลับก็มองไม่เห็นป้ายแล้ว ต้องติดป้ายที่หมุนไม่ได้ มีทั้งภาษาไทย ภาษาอังกฤษ ภาษาจีน ติดให้ครบ และการที่จะเข้าไปในถ้ําจะต้องมีการติดต่อเจ้าหน้าที่ก่อน ถ้าเป็นถ้ําที่เปิดทั่วไปสามารถเข้าไปได้ แต่หากเป็นถ้ําที่เป็นลักษณะนี้ก็ต้องขออนุญาตเจ้าหน้าที่เข้าไปก่อน ไม่อย่างนั้นเจ้าหน้าที่จะไม่รู้
นายกรัฐมนตรีกล่าวต่อว่า มีนักดําน้ําชาวต่างชาติเข้ามาช่วยในเหตุการณ์ครั้งนี้ทั้งหมดประมาณ 47 คน และการเดินทางไปเชียงรายเมื่อวานนี้ ได้พบปะกับทุกคน โดยได้กล่าวขอบคุณ กล่าวสวัสดี พร้อมสวมกอดเพื่อแสดงให้เห็นว่าทุกคนคือเพื่อนของเรา การไปครั้งนี้ ไม่ใช่เพื่อไปแสดงตนว่าเป็นพระเอก แต่ต้องการไปขอบคุณผู้ที่ทํางาน โดยได้มีโอกาสพบซีลที่ออกจากถ้ํา ผู้ว่าราชการจังหวัด และทีมงาน โดยคาดหวังว่าการทํางานในวันนี้จะเสร็จเรียบร้อยได้ จากที่เหลืออยู่ในถ้ํา 5 คน ซึ่งเราจะเห็นว่าการนําเด็กออกมาจากถ้ํานั้น ไม่ใช่เรื่องง่าย ใช้เวลาหลายชั่วโมง เพราะต้องขึ้นอยู่กับสถานการณ์น้ําด้วย
นายกรัฐมนตรีกล่าวว่า ความสําเร็จครั้งนี้เป็นผลมาจากความร่วมมือของทุกฝ่าย ทั้งคนไทยและต่างประเทศ และได้ทําหนังสือในนามของนายกรัฐมนตรี เพื่อขอบคุณประเทศต่าง ๆ ไปยังผู้นําของแต่ละประเทศแล้ว และยังทําประกาศนียบัตรมอบให้เจ้าหน้าที่ที่มาช่วยเหลือทุกคน พร้อมได้มอบหมายให้กระทรวงการท่องเที่ยวและกีฬา อํานวยความสะดวกหากผู้ที่มาช่วยเหลือครั้งนี้ ต้องการเดินทางท่องเที่ยวในประเทศไทย อย่างไรก็ตาม ผู้ที่มาช่วยเหลือ ต่างไม่ต้องการอะไร ไม่เคยเรียกร้องอะไรเลย เพราะทุกประเทศทั่วโลกต่างชื่นชมปฏิบัติการครั้งนี้ หลายประเทศแปลกใจ เพราะไม่คาดคิดว่าจะสามารถนําเด็กออกมา โดยผ่านเส้นทางน้ําได้ นี่คือความภาคภูมิใจของเราทุกคน นี่คือตัวอย่างการแก้ไขปัญหาภัยพิบัติโดยรัฐบาล ที่มีนายกรัฐมนตรีเป็นประธาน ซึ่งนายกรัฐมนตรีไม่จําเป็นต้องลงไปสั่งการเอง แต่สามารถมอบหมายให้หน่วยงานที่เกี่ยวข้อง เช่น กระทรวงมหาดไทย กรมป้องกันและบรรเทาสาธารณภัยดําเนินการแก้ไขปัญหา
------------------------------------------------------------------